Publication: Magyar Közlöny
Issue: MK-2010-48 (Year: 2010, Number: 48)
Era: contemporary
Section: A Kormány 94/2010. (III. 31.) Korm. rendelete
Paragraph Index: 37

4. cikk A kötött segélyhitelkeret felhasználása A kötött segélyhitelkeret olyan projektek megvalósításához vehetõ igénybe, amelyek ellen az OECD Megállapodás jóváhagyási rendje szerinti eljárás során az OECD Megállapodás aláírói nem emeltek kifogást, illetve amelyeket a konzultációs eljárás során elfogadtak. A Szerzõdõ Felek megállapodnak abban, hogy Bosznia-Hercegovina Minisztertanácsa a segélyhitelkeretet ezen Megállapodás elválaszthatatlan részét képezõ Mellékletben szereplõ, vagy mindkét fél által kölcsönösen elfogadott víz- és szennyvízkezelési projektek (a továbbiakban: kiválasztott projektek) megvalósítására fordítja. Továbbá a Szerzõdõ Felek megállapodnak abban is, hogy a két projekt megvalósítása nem közösen történik; bármelyik projekt megvalósítható, amennyiben a megvalósítás feltételei rendelkezésre állnak. A projektek megvalósítása egymástól független. A kiválasztott projekteket Magyarországon bejegyzett gazdálkodó szervezetek magyar exporttal valósítják meg. A segélyhitelkeretbõl megvalósuló finanszírozás idegen tartalomra akkor terjedhet ki, ha a Magyarországon bejegyzett gazdálkodó szervezetek által Bosznia-Hercegovina területén teljesített export legalább 50%-ban magyar származásúnak minõsül, vagy ha egy Magyarországon bejegyzett gazdálkodó szervezet által Bosznia-Hercegovina területén megvalósított építési, összeszerelési munka vagy a fõvállalkozói szerzõdés – 5 000 000 eurót meghaladó – értékének legalább 25%-a magyar származású exportnak minõsül. Bosznia-Hercegovina Minisztertanácsa vagy az általa kiválasztott projektek megvalósítására kijelölt szerv saját elõírásainak megfelelõen – a „Good Procurement Practice for ODA” (az ODA-val kapcsolatos jó közbeszerzési gyakorlat) szerint eljárva – Magyarországon bejegyzett társaságokat (a továbbiakban: exportõr) választ ki és döntésérõl tájékoztatja a Magyar Köztársaság Gazdasági és Közlekedési Minisztériumát.

Source: https://magyarkozlony.hu/hivatalos-lapok/7ba03f51232a115932b86c8802d897407176fa8f/dokumentumok/ebbd4cc1bfc598d919c2ca9f91eb686837b82f72/letoltes